463.15 REGOLAMANTI DWAR KREDITU TA’ TAXXA FUQ IR-RIĊERKA, ŻVILUPP U INNOVAZZJONI L-AVVIŻ LEGALI 153 tal-2017. L-AVVIŻ LEGALI 153 tal-2017. 1. Titolu. It-titolu ta’ dawn ir-regolamenti huwa r-Regolamenti dwar Kreditu ta’ Taxxa fuq ir-Riċerka, Żvilupp u Innovazzjoni. Tifsir. Kap. 463. 2. F’dawn ir-regolamenti, sakemm ir-rabta tal-kliem ma teħtieġx xort’oħra: "l-Att " tfisser dwar l-Intrapriża ta’ Malta; " il-Korporazzjoni " tfisser l-Intrapriża ta’ Malta mwaqqfa taħt l-Att; " Linji gwida " tfisser dawk il-linji gwida li jistgħu jiġu pubblikati mill-Korporazzjoni minn żmien għal żmien skont l-Att. " Intrapriżi Żgħar jew Medji " (ir-Regolament deminimis (SMEs) tinkludi kwalunkwe "intrapriża żgħira jew medja", "intrapriżazghira"u""intrapriża mikro" li għandhom tifsira mogħtija lilhom fl-Anness I tal-Regolament tal-Kummissjoni (UE) Nru 651/2014 tas-17 ta’ Ġunju 2014 li jiddikjara li ċerti kategoriji ta’ għajnuna huma kompatibbli mas-suq intern skont l-Artikolu 107 u 108 tat-Trattat; It-terminu "impriża waħda "se jkolla t-tifsira mogħtija mir-Regolament tal-Kummissjoni (UE) Nru 1407/2013 tat-18 ta’ Diċembru 2013 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna deminimis). " Żvilupp Sperimentali " għandu jkollu t-tifsira mogħtija fil-Linji Gwida. 3. Assistenza ta’ kreditu ta’ taxxa għall-impriżi. Jekk il-Korporazzjoni tkun sodisfatta li l-intrapriża mpjegat persuna li għanda jew qed taqradottorat f’wieħed mill-oqsma speċifikati fil-linji gwida, il-Korporazzjoni tista’ t’assisti lil dik l-intrapriża permezz ta’ kreditu ta’ taxxa skont it-termini u l-kundizzjonijiet stipulati fil-linji gwida. 4. Kull assistenza li tista’ tkun provduta taħt dawn ir-regolamenti għandha tkun konformi mar-Regolamenti tal-Kummissjoni (UE) No. 1407/2013 tat-18 ta’ Diċembru 2013 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna de minimis (Ir-Regolament deminimis).